stanford-oval/wikipedia huggingface dataset:
นภัทร สีเสริม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นภัทร สีเสริม
กับตันจ๊อบ ณภัทร สีเสริม จอมทัพ ! ฟุตบอลหญิงทีมชาติไทย เก็บถาวร 2016-03-05 ที่ เวย์แบ็กแมชชีน
ประวัติ นภัทร สีเสริม[ลิงก์เสีย]
จาร์ จาร์ บิงคส์

| --- | --- |
ตัวละคร สตาร์ วอร์ส
จาร์ จาร์ บิงคส์

จาร์ จาร์ บิงคส์
ตำแหน่ง: นายพลกันแกน, ผู้แทนสภากาแลกติกแห่งนาบู
บ้านเกิด: นาบู
เกิด: ปีที่ 52 ก่อนยุทธการยาวิน
ตาย: ไม่ปรากฏ
เผ่าพันธุ์: กันแกน
เพศ: ชาย
ส่วนสูง: 1.96 เมตร
สังกัด: ชุมชนกันแกน, วังหลวงนาบู, สาธารณรัฐกาแลกติก, จักรวรรดิกาแลกติก
นักแสดง: อาห์เม็ด เบสท์ สกล รัตนพรหมมา (เสียงไทย)
หมวดหมู่ ตัวละครในสตาร์ วอร์ส
จาร์ จาร์ บิงคส์ (อังกฤษ: Jar Jar Binks) เป็นตัวละครในเรื่องแต่งชุดสตาร์ วอร์ส ปรากฏตัวครั้งแรกในภาพยนตร์สตาร์ วอร์ส เอพพิโซด 1: ภัยซ่อนเร้น และมีบทบาทในภาพยนตร์ไตรภาคต้นและนิยาย หนังสือการ์ตูน เกมที่เกี่ยวข้องกับสตาร์ วอร์ส อีกหลายชุด
จาร์ จาร์ บิงคส์เป็นชาวกันแกนคนแรกที่ได้เป็นสมาชิกสภากาแลกติก แรกเริ่มได้เป็นผู้แทนร่วมกับวุฒิสมาชิกแพดเม่ อมิดาลา และได้เป็นวุฒิสมาชิกเต็มรูปแบบหลังการเสียชีวิตของแพดเม่ เช่นเดียวกับชาวกันแกนทั่วไปจาร์ จาร์สามารถพูดภาษากลางได้คล่องแคล่วโดยมีสำเนียงท้องถิ่น แม้จะซื่อบริสุทธิ์และซุ่มซ่ามแต่จาร์ จาร์ก็มีบทบาทสำคัญต่อชะตาของสาธารณรัฐกาแลกติกทั้งทางดีและทางไม่ดี นอกจากนี้ยังเคยเป็นนายพลนำการรบด้วย
จาร์ จาร์ยังเคยร่วมเดินทางกับอาจารย์เจไดไควกอน จินน์ในเหตุการณ์การรุกรานนาบู ได้เดินทางไปยังดาวเคราะห์ห่างไกลอย่างทาทูอีนและคอรัสซานท์ซึ่งมีชาวกันแกนน้อยคนที่จะได้เดินทางเช่นนี้ เมื่อเดินทางกลับมายังนาบูก็ได้เข้าร่วมเป็นนายพลในกองทัพใหญ่กันแกนเป็นช่วงเวลาสั้นๆ และได้เป็นผู้บัญชาการร่วมในยุทธการทุ่งหญ้าร่วมกับนายพลคีล ต่อมาได้มีส่วนร่วมในการช่วยให้ชาวกันแกนได้ตั้งถิ่นฐานบนดวงจันทร์โอห์มาดุนใกล้ดาวเคราะห์นาบู ในช่วงที่ปฏิบัติหน้าที่เป็นตัวแทนร่วมนั้นเคยได้ทำหน้าที่เป็นผู้แทนของวุฒิสมาชิกอมิดาลาและได้เสนอให้สภามอบอำนาจฉุกเฉินให้กับสมุหนายกพัลพาทีนเพื่อตอบโต้วิกฤติการณ์การแบ่งแยกดินแดน
เบื้องหลัง

ในภาพยนตร์ภัยซ่อนเร้น จาร์ จาร์ บิงคส์เป็นตัวละครที่สร้างจากคอมพิวเตอร์กราฟิก ให้เสียงโดยอาห์เมด เบสท์ ซึ่งได้ให้เสียงจาร์ จาร์ในเกม Star Wars: Super Bombad Racing และ Star Wars: Galactic Battlegrounds และในภาพยนตร์การ์ตูน สตาร์ วอร์ส : เดอะ โคลน วอร์ส ตอนหนึ่งด้วย
แหล่งข้อมูลอื่น

Binks, Jar Jar ใน Star Wars Databank
Jar Jar Binks ใน Wookieepedia: The Star Wars Wiki
| ด ค กสตาร์ วอร์ส เอพพิโซด 1: ภัยซ่อนเร้น |
| --- | --- |
ตัวละคร:  ไควกอน จินน์  โอบีวัน เคโนบี  ดาร์ธ มอล  แพดเม่ อมิดาลา  อนาคิน สกายวอล์คเกอร์  พัลพาทีน/ดาร์ธ ซิเดียส  เมซ วินดู  โยดา  จาร์ จาร์ บิงคส์  ซีทรีพีโอ  อาร์ทูดีทู  แจบบา เดอะ ฮัทท์ 
ดาวเคราะห์:  คอรัสซัง  นาบู  ทาทูอีน 
เมือง:  คอรัสซัง 
เกม:  พินบอล
วัดถ้ำผาจม

| วัดถ้ำผาจม |
| --- | --- |

ที่ตั้ง: ตำบลเวียงพางคำ อำเภอแม่สาย จังหวัดเชียงราย
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธพิชิตมารประทานพร
 สถานีย่อยพระพุทธศาสนา
วัดถ้ำผาจม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงพางคำ อำเภอแม่สาย จังหวัดเชียงราย ตั้งอยู่บนเทือกเขาดอยนางนอน
วัดถ้ำผาจมตั้งวัดเมื่อวันที่ 17 กรกฎาคม พ.ศ. 2526 ได้รับพระราชทานวิสุงคามสีมาเมื่อ พ.ศ. 2526 โดยราว พ.ศ. 2516 สมเด็จพระสังฆราชเจ้า กรมหลวงชินวราลงกรณ เสด็จมายังถ้ำผาจมและตรัสถามหลวงพ่อวิชัยว่าได้ขึ้นทะเบียนเป็นวัดหรือยัง หลวงพ่อวิชัยกราบทูลไปว่ายังไม่ได้จดทะเบียน สมเด็จพระสังฆราชเจ้า กรมหลวงชินวราลงกรณจึงตรัสสั่งให้นายสมหวัง คล่องการเขียน ซึ่งเป็นเลขานุการกรมศาสนาในขณะนั้น ให้ทำรายการขอสร้างวัดและจัดตั้งเป็นวัดถ้ำผาจม จนได้ตั้งเป็นวัดเมื่อ พ.ศ. 2526
วัดเคยเป็นที่ธุดงค์กัมมัฎฐานของหลวงปู่มั่น ภูริทตฺโต ปัจจุบันมีรูปปั้นของพระอาจารย์มั่น ภูริทตฺโต ประดิษฐานไว้บนดอยด้วย มีถ้ำพญานาค กล่าวกันว่าเป็นที่อยู่ของพญานาค 2 ตัว ภายในถ้ำผาจมมีหินงอกหินย้อยอยู่ตามผนังและเพดานถ้ำ ภายในถ้ำมีพระไสยาสน์และหลวงพ่อสายรุ้ง นอกจากนี้ยังมีพิพิธภัณฑ์พระธาตุที่รวบรวมพระบรมสารีริกธาตุ พระธาตุ อัฐิ เกศา และสิ่งที่เกี่ยวเนื่องกับครูบาอาจารย์องค์ต่าง ๆ ในเมืองไทย และมีการจัดแสดงเครื่องปั้นดินเผาโบราณ บนยอดเขาสูงสุดซึ่งเป็นที่ตั้งของ พระพุทธพิชิตมารประทานพร
วรยศ ศุขสายชล

| วรยศ ศุขสายชล |
| --- | --- |

เกิด: 31 ธันวาคม พ.ศ. 2488 (79 ปี)  บ้านคลองบางขุนศรี เขตธนบุรี กรุงเทพมหานคร ประเทศไทย
สัญชาติ: ไทย
ชื่ออื่น: จงกล ศุขสายชล
อาชีพ: นักดนตรี ครูดนตรี นักประพันธ์เพลง
มีชื่อเสียงจาก: การบรรเลงเครื่องสายไทย (ซอ)  การเรียบเรียงเพลงสำหรับเครื่องสายไทย
ผลงานเด่น: ทฤษฎี 17 เสียง
คู่สมรส: กิตติมา ศุขสายชล
บิดามารดา: เขียน ศุขสายชล (บิดา) สระสม ศุขสายชล (มารดา)
รางวัล: ชนะเลิศ การประกวดเครื่องสายไทย ระดับประชาชน พ.ศ. 2530
เกียรติยศ: ศิลปินอาวุโสคึกฤทธิ์ มูลนิธิคึกฤทธิ์ 80 พ.ศ. 2546
วรยศ ศุขสายชล เป็นนักดนตรี นักประพันธ์เพลง ศิลปินชาวไทยผู้มีความสามารถในการบรรเลงเครื่องดนตรีประเภทเครื่องสายไทย (ซอ) ในแนวทางที่มีเอกลักษณ์เฉพาะตัว มีผลงานการประพันธ์และเรียบเรียงเพลงสำหรับบรรเลงเดี่ยวและรวมวง และมีผลงานการค้นคว้าเรียบเรียงทฤษฎีเสียงดนตรีไทย และพัฒนาต่อยอดขิมไทยที่สามารถบรรเลงได้ทั้งอนุรักษ์และร่วมสมัย เคยร่วมแสดงดนตรีไทยทั้งระดับชาติและนานาชาติ มีผลงานการบันทึกเสียงเพลงไทยแนวอนุรักษ์และร่วมสมัยอย่างต่อเนื่องมาจนถึงปัจจุบัน
ประวัติ > วัยเด็ก

วรยศ ศุขสายชล เกิดเมื่อวันที่ 31 ธันวาคม พ.ศ. 2488 มีชื่อเดิมว่า จงกล เป็นบุตรคนที่ 7 ของ เขียน ศุขสายชล กับ สระสม ศุขสายชล มีพี่น้อง 7 คน คือ ประสงค์, ไพเราะ, ลิขิต, อารีย์, พินิจ, ชาญ และ ไพลิน ครอบครัวเป็นตระกูลนักดนตรีในย่านคลองบางขุนศรี เขตธนบุรี จังหวัดกรุงเทพมหานคร
ประวัติ > การศึกษา

วรยศ ศุขสายชล เริ่มเข้าศึกษาระดับประถมศึกษาที่โรงเรียนวัดบางเสาธง ศึกษาต่อในระดับมัธยมศึกษาที่โรงเรียนวัดปราสาท และสำเร็จการศึกษาในระดับอุดมศึกษา ครุศาสตรบัณฑิต สาขาวิชาดนตรีศึกษา วิทยาลัยครูบ้านสมเด็จเจ้าพระยา
ด้านดนตรี เมื่อออายุประมาณ 12 - 13 ปี เริ่มเรียนฆ้องวงใหญ่กับบิดา ซึ่งเป็นทหารในสังกัดกองดุริยางค์ทหารเรือ และเป็นศิษย์ของจางวางทั่ว พาทยโกศล แห่งสำนักดนตรีพาทยโกศล จากนั้นฝึกหัดเครื่องดนตรีอื่นในวงปี่พาทย์ จนสามารถบรรเลงออกงานกับคณะปี่พาทย์ของครอบครัวได้ ขณะเดียวกันได้ฝึกหัดขลุ่ยและขิมกับบิดา และฝึกหัดขับร้องกับมารดา จนเมื่ออายุ 17 ปี ได้เริ่มฝึกหัดซอด้วงกับบิดาอย่างจริงจัง เพราะมีความชื่นชอบซอด้วงเป็นพิเศษ เมื่อบิดาเห็นว่ามีความสามารถ จึงพาไปฝากเป็นศิษย์กับ จิตร เสนีย์วงศ์ ณ อยุธยา ต่อมาบิดาได้พาไปฝากเป็นศิษย์ หลวงไพเราะเสียงซอ (อุ่น ดูรยะชีวิน) โดยฝึกหัดตั้งแต่ขั้นพื้นฐานจนถึงขั้นสูง และได้ฝึกหัดทั้งซอด้วง ซออู้ และซอสามสาย ครบทั้ง 3 ซอ ภายหลังได้เรียนเพลงชุดของวงเครื่องสายปี่ชวาจาก เทียบ คงลายทอง รวมถึงได้รับคำแนะนำเกี่ยวกับการประยุกต์ทำนองปี่สำหรับปรับใช้กับซอ อีกทั้งยังได้รับถ่ายทอดทำนองร้องเพลงทยอยเดี่ยวจาก อุษา สุคันธมาลัย อีกด้วย
ประวัติ > ประสบการณ์ทางดนตรี > ผลงานค้นคว้าและงานทางวิชาการ

วรยศ ศุขสายชล มีงานค้นคว้าที่สำคัญคือ ทฤษฎีเสียง โดยอธิบายระบบเสียงในดนตรีไทยผ่านการวิเคราะห์จากเสียงขับร้อง ซึ่งแบ่งระดับเสียงใน 1 ช่วงเสียงออกเป็น 17 เสียงย่อย (Microtone) ต่างจากทฤษฎีดนตรีไทยดั้งเดิมที่แบ่งระดับเสียงเป็น 7 เสียง และต่างจากทฤษฎีดนตรีตะวันตกที่แบ่งระดับเสียงเป็น 12 เสียง ได้ตั้งชื่อทฤษฎีว่า "วรยศ" ตามชื่อผู้ค้นคว้า หรือเรียกกันทั่วไปว่าทฤษฎี "17 เสียง" แล้วเรียบเรียงเป็นหนังสือชื่อว่า "ทฤษฎีเสียงดนตรีไทย" ตีพิมพ์เผยแพร่เมื่อ พ.ศ. 2541
วรยศ ศุขสายชล ได้ทำการค้นคว้าพัฒนาต่อยอดขิมและซอ เพื่อเพิ่มศักยภาพทางด้านคุณภาพเสียงและวิธีการบรรเลง โดยขิมได้ปรับเปลี่ยนการใช้วัสดุและปรับขยายสัดส่วนเครื่องดนตรี เพื่อให้ได้ช่วงเสียงที่กว้างมากยิ่งขึ้น สามารถบรรเลงได้ 4 ช่วงเสียง (Octave) และคิดกลวิธีที่สามารถประยุกต์ใช้ได้ทั้งการบรรเลงดนตรีไทยแนวอนุรักษ์และแนวร่วมสมัย ขิมที่พัฒนาใหม่นี้มีชื่อเรียกเฉพาะว่า "ขิมตักกศิลา" หรือเรียกอีกชื่อว่า "ขิมใหญ่" ส่วนซอ ได้ปรับขยายสัดส่วนเครื่องดนตรี เพื่อให้ได้ช่วงเสียงที่กว้างมากยิ่งขึ้นและมีเสียงที่ชัดเจน ปรับเปลี่ยนการใช้สายโลหะแทนการใช้สายไหม เพื่อให้ได้เสียงที่คมชัดและใส
นอกจากนี้ วรยศ ศุขสายชล  ยังมีผลงานการเรียบเรียงบทความลงเผยแพร่ในวารสารถนนดนตรี ได้แก่เรื่อง "อยากจำเพลงเก่ง ๆ ได้จังเลย" และ "คดีโน้ตเพลง"
การสร้างสรรค์และเผยแพร่ผลงานต่อสาธารณชน > การประพันธ์และเรียบเรียงเพลง

วรยศ ศุขสายชล มีผลงานการประพันธ์เพลง ได้แก่ ตะเลงรัญจวน เถา, พม่าแปลง เถา, โหมโรงนิลุบล, โหมโรงชมสมุทร (เที่ยวกลับ), เทพประนมกร (ทางเปลี่ยน), แขกมอญบางช้าง (ทางเปลี่ยน) เชิดจีน ตัว 4 (ทางเปลี่ยน) และ ท่อนนำตับจูล่ง มีผลงานการเรียบเรียงเพลง ได้แก่ ชุดระบำแขก, ชุดลำตัดดนตรี, ชุดพม่าเห่, เวสสุกรรม (5 จังหวะ), วิลันดาโอด (ประสานเสียง), อาลีบาบา, พม่าคะเมีย, แขกเชิญเจ้า, คางคกปากสระ (แจ๊ส) และ ซัมเซ มีผลงานการเรียบเรียงเพลงต่างชาติและเพลงท้องถิ่นของไทยสำหรับเครื่องดนตรีไทย เช่น อาหรับราตรี, จีนซัวเถา (幸福年), สิงโต (Dance of Golden Snake : 金蛇狂舞), ส่าน ตอว์ เฉ่น์ (စံ​တော်ချိန်) เพลงรองเง็ง มีผลงานการปรับทางเพลงสำหรับวงเครื่องสายหลายเพลง เช่น โหมโรงเชิดนอก, ทยอยใน, บุหลัน, แขกโอด, บาทสกุณี ฯลฯ รวมถึงมีผลงานการเรียบเรียงทางเดี่ยวสำหรับเครื่องดนตรีประเภทเครื่องสายหลายเพลง เช่น เดี่ยวซอด้วง นกขมิ้น, ม้าย่อง, พญาโศก, พญาครวญ, แขกมอญ, เชิดนอก, กราวใน, ทยอยเดี่ยว เดี่ยวซออู้ พญาครวญ, สารถี, ทะแย, ต่อยรูป, กราวใน เดี่ยวซอสามสาย เชิดนอก, หกบท เดี่ยวขิม มโนราห์บูชายัญ เดี่ยวจะเข้ 2 ตัว กราวใน ฯลฯ
โดยผลงานที่เป็นที่รู้จักอย่างกว้างขวางคือ
ตะเลงรัญจวน เถา ประพันธ์เพื่อเข้าร่วมประกวดการแต่งเพลงไทย ในรายการพิณทอง ครั้งที่ 1 ของธนาคารกสิกรไทย เมื่อ พ.ศ. 2524
อาลีบาบา เรียบเรียงสำหรับบรรเลงต่อท้าย แขกลพบุรี เถา ในการประกวดวงเครื่องสายไทย ระดับประชาชน ในรายการประกวดเฉลิมพระเกียรติพระบาทเด็จพระเจ้าอยู่หัว เมื่อ พ.ศ. 2530 ได้รับรางวัลชนะเลิศ
แขกโอด เรียบเรียงให้คณะดุริยางคศิลป์เพื่อเข้าร่วมประกวดวงเครื่องสายผสม ระดับประชาชน ครั้งที่ 5 ประจำปี พ.ศ. 2551 จัดโดยมหาวิทยาลัยรามคำแหง ได้รับรางวัลชนะเลิศ
เดี่ยวซอด้วง กราวใน ได้บรรเลงในงานมหกรรมเดี่ยวเพลงไทยชัยมงคล เมื่อ พ.ศ. 2531 งานครบ 100 ปี หลวงไพเราะเสียงซอ (อุ่น ดูรยะชีวิน) เมื่อ พ.ศ. 2535  และในการรับรางวัลศิลปินอาวุโสคึกฤทธิ์ จากมูลนิธิคึกฤทธิ์ 80 เมื่อ พ.ศ. 2546
เดี่ยวซอด้วง นกขมิ้น ได้ถ่ายทอดให้กับ ธีระ ภู่มณี เพื่อเข้าร่วมการประกวดขับร้องและบรรเลงเพลงไทย ฆ้องทองคำ ครั้งที่ 2 เมื่อ พ.ศ. 2528  จัดโดยมหาวิทยาลัยมหิดล ได้รับรางวัลชนะ
การสร้างสรรค์และเผยแพร่ผลงานต่อสาธารณชน > การบันทึกเสียง

วรยศ ศุขสายชล มีผลงานการบันทึกเสียงดนตรีที่สำคัญ ได้แก่
อัลบั้มเดี่ยวและอัลบั้มที่ควบคุมการบรรเลงด้วยตนเอง
"เดี่ยวซอด้วง" ในซีรีส์อัลบั้ม ชุด 13 "สยามสังคีต ดนตรีไทยฉบับบรมครู" โดย เสรี หวังในธรรม (Remaster) (โอเชี่ยนมีเดีย, 2544)
"เดี่ยวซออู้ - เดี่ยวซอสามสาย" ในซีรีส์อัลบั้ม ชุด 14 "สยามสังคีต ดนตรีไทยฉบับบรมครู" โดย เสรี หวังในธรรม (Remaster) (โอเชี่ยนมีเดีย, 2544)
อัลบั้ม "ดนตรีไทยชนะการประกวด เฉลิมพระชนมพรรษา 5 รอบ" (กรมประชาสัมพันธ์ และธนาคารกรุงเทพ จำกัด, 2530)
อัลบั้มที่มีส่วนร่วมในการบันทึกเสียง
อัลบั้ม ปี่พาทย์ไม้นวม คณะดุริยพันธุ์ (โรต้า RT.2012)
อัลบั้ม มโหรีวงใหญ่ คณะบัวทั่ง (โรต้า RT.2018)
อัลบั้ม มโหรีวงใหญ่ คณะดุริยพันธุ์ (โรต้า RT.2017)
อัลบั้ม ปี่พาทย์ไม้นวม คณะดุริยพันธุ์ (กมลสุโกศล KCS.44)
อัลบั้ม ปี่พาทย์ไม้นวม คณะดุริยพันธุ์ (Golden TS-2038)
อัลบั้ม "แหยม" (Siamese Jam) วงกังสดาล (ไพซิสมิวสิค, 2533)
"เพลงเรื่องพญาพายเรือ" จากอัลบั้ม "Shiva’s Drum" วงฟองน้ำ (Pacific (TAO), 2531)
"ชื่นใจ" จากอัลบั้ม "อ้อน" ของ เทวัญ ทรัพย์แสนยากร (Epic Records, 2536)
เดี่ยวซอด้วง "ทยอยเดี่ยว" จากอัลบั้ม "สุดจิตต์ 80 กะรัต" ในโอกาสครบรอบอายุ 80 ปี ของ สุดจิตต์ ดุริยประณีต (มูลนิธิดุริยประณีต, 2551)
เดี่ยวซอด้วง ซออู้ "สารถี" ในซีรีส์อัลบั้ม ชุด 19 "สารถีนานาลีลา 1" โดย เสรี หวังในธรรม (โอเชี่ยนมีเดีย, 2558)
การถ่ายทอดองค์ความรู้

วรยศ ศุขสายชล ถ่ายทอดการบรรเลงเครื่องสายไทยทั้งในระบบการศึกษาและแบบตามอัธยาศัย โดยเริ่มถ่ายทอดตั้งแต่ พ.ศ. 2526 จนถึงปัจจุบัน มีศิษย์ที่เป็นศิลปิน ครูอาจารย์ นักวิชาการที่มีชื่อเสียงหลายคน อาทิ กฤษฏาธาร จันทะโก, กันต์ อัศวเสนา, โดม สว่างอารมณ์, ธีระ แถบสิงห์, ธีระ ภู่มณี,  นัฐชา โพธิ์ศรี, นิติธร หิรัญหาญกล้า, พชร ธารีเพียร, เลอเกียรติ มหาวินิจฉัยมนตรี, วรพล มาสแสงสว่าง, วันชัย เอื้อจิตรเมศ, วีรศิลป์ ห่วงประเสริฐ, สุธีรา นาควัชระ, สุรพงษ์ บ้านไกรทอง, สุวรรณี ชูเสน, อำนาจ บุญอนนท์ ฯลฯ และเคยเข้าถวายการแนะนำกลวิธีการสีซอแด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ภายหลังเมื่อ พ.ศ. 2542 ได้ก่อตั้งโรงเรียนดนตรี "ตักกศิลา" เพื่อสอนและให้ความรู้ด้านดนตรีไทยแก่เยาวชนและบุคคลผู้สนใจทั่วไป
ความสำเร็จในการถ่ายทอดความรู้ที่เป็นประจักษ์ เช่น
ธีระ ภู่มณี ชนะเลิศการประกวดเดี่ยวซอด้วง ในรายการฆ้องทองคำ ครั้งที่ 2 รางวัลพระราชทาน สมเด็จพระเทพรัตนราชสุดา สยามบรมราชกุมารี เมื่อ พ.ศ. 2528 จัดโดยมหาวิทยาลัยมหิดล
นิติธร หิรัญหาญกล้า ชนะเลิศการประกวดเดี่ยวซอด้วง ระดับประชาชน ครั้งที่ 2 ประจำปี พ.ศ. 2548 จัดโดยมหาวิทยาลัยรามคำแหง
นัฐชา โพธิ์ศรี ชนะเลิศการบรรเลงเดี่ยวซอด้วง ระดับประชาชนทั่วไป ในการประกวดมหกรรมดนตรีไทยเฉลิมพระเกียรติ พระบาทสมเด็จพระเจ้าอยู่หัว เนื่องในมหามงคลดิถีเฉลิมพระชนมายุครบ 7 รอบ พ.ศ. 2554 จัดโดยองค์การบริหารส่วนจังหวัดนนทบุรี และมูลนิธิมนตรี ตราโมท ในพระราชูปถัมภ์
คณะดุริยางคศิลป์ (สมาชิกที่สำคัญคือ กิตติมา ศุขสายชล, นิติธร หิรัญหาญกล้า, วรพล มาสแสงสว่าง, กันต์ อัศวเสนา) ชนะเลิศการประกวดวงเครื่องสายผสม ระดับประชาชน ครั้งที่ 5 ประจำปี พ.ศ. 2551 จัดโดยมหาวิทยาลัยรามคำแหง
การกล่าวถึง

วรยศ ศุขสายชล ได้รับการกล่าวถึงและนำผลงานไปเผยแพร่ทั้งในรูปแบบบทความ รายการวิทยุ แถบบันทึกเสียง รวมถึงการจัดคอนเสิร์ตเพื่อยกย่องเชิดชู ดังนี้
บทสัมภาษณ์ "สนทนากับครูจงกล ศุขสายชล : ศิษย์เอกครูหลวงไพเราะเสียงซอ" ในวารสารถนนดนตรี
บทสัมภาษณ์ "จากชีวิตบทเพลงเปล่งสำเนียง ไพเราะเพียงเสียงซอวรยศ" ในวารสารเพลงดนตรี
บทสัมภาษณ์ "Conversation with Somapa Thai Dance Company" เผยแพร่ทางเวปไซต์ Libraly of Congress
บทวิจารณ์ "ด้วยหลักการของศิลปะส่องทางให้เเก่กัน" โดย เจตนา นาควัชระ เผยแพร่ทางเวปไซต์ TRF Criticism Project
รายการวิทยุ "สังคีตภิรมย์" ดำเนินรายการโดย พูนพิศ อมาตยกุล ออกอากาศทางสถานีวิทยุกระจายเสียงภูมิภาค 46 สถานี
รายการวิทยุ "บันเทิงคดีดนตรีไทย" ดำเนินรายการโดย พูนพิศ อมาตยกุล ออกอากาศทางสถานีวิทยุกระจายเสียงศูนย์เทคโนโลยีทางการศึกษา (วิทยุศึกษา)
แถบบันทึกเสียง "พบครูดนตรีไทย ตอนที่ 113" ดำเนินรายการโดย พูนพิศ อมาตยกุล เผยแพร่ที่ห้องสมุดดนตรีไทยสมเด็จพระเทพรัตน์ มหาวิทยาลัยมหิดล
การแสดง รายการจุฬาวาทิต ครั้งที่ 208 "สายสดับแบบฉบับครูวรยศ" ณ หอแสดงดนตรี อาคารศิลปวัฒนธรรม จุฬาลงกรณ์มหาวิทยาลัย  จัดโดยคณะศิษย์ ในการสนับสนุนของสำนักศิลปวัฒนธรรม จุฬาลงกรณ์มหาวิทยาลัย
การแสดง รายการดนตรีไทยไร้รสหรือ ชุดดนตรีไทยพรรณนา "สายเสียงทิพย์ สำเนียงซอ ครูวรยศ ศุขสายชล" ณ โรงละครแห่งชาติ จัดโดยคณะศิษย์ ในการสนับสนุนของสำนักการสังคีต กรมศิลปากร
ชีวิตส่วนตัว

วรยศ ศุขสายชล สมรสครั้งแรกกับ มะลิ ฟักเขียว มีบุตร 3 คน คือ อุบล ศุขสายชล (ชาย), กมลรัตน์ ศุขสายชล (หญิง) และ วัชระ ศุขสายชล (ชาย) ต่อมาสมรสกับ สุธารณ์ บัวทั่ง ปัจจุบันสมรสกับ กิตติมา ศุขสายชล
เกียรติประวัติ

พ.ศ. 2546 ได้รับเกียรติเป็นศิลปินอาวุโสคึกฤทธิ์ จากมูลนิธิคึกฤทธิ์ 80 ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี
พ.ศ. 2541 ได้รับโล่เกียรติคุณ ในฐานะผู้มีอุปการคุณต่อมหาวิทยาลัยบูรพา
ลำดับสาแหรก

ลำดับสาแหรกของ วรยศ ศุขสายชล เป็นดังนี้
แหล่งข้อมูลอื่น

การพระราชทานรางวัลการประกวดวงเครื่องสายไทยและวงมโหรี พ.ศ. 2530
ข่าวไทยบันเทิง ThaiPBS: สายเสียงทิพย์ สำเนียงซอ ครูวรยศ ศุขสายชล
ช่าวไทยบันเทิง ThaiPBS: เรียนดนตรีไทยออนไลน์กับ ครูวรยศ ศุขสายชล
การแสดงของศูนย์สังคีตศิลป์ ธนาคารกรุงเทพ ครั้งที่ 421 รายการคุยกับครูดนตรีไทย ปี 2531
Conversation with Somapa Thai Dance Company
ข่าวการแสดงคอนเสิร์ตที่ The Library of Congress
รายการแสดงคอนเสิร์ตที่ The Library of Congress
จุฬาวาทิตครั้งที่ 208 “สายสดับแบบฉบับครูวรยศ” เก็บถาวร 2021-05-22 ที่ เวย์แบ็กแมชชีน
ทฤษฎีวรยศ: ระบบเสียงดนตรีไทย
รางวัลชนะเลิศการประกวดวงเครื่องสายไทย พ.ศ. 2530
ประกาศนียบัตรการร่วมบรรเลงงานมหกรรมเดี่ยวเพลงไทยชัยมงคล พ.ศ. 2531
เปรียบเทียบระยะเสียง ทฤษฎี 17 เสียง ดนตรีตะวันตก และดนตรีไทยดั้งเดิม
ยุทธการที่แม่น้ำสเกลต์

ยุทธการที่แม่น้ำสเกลต์ในสงครามโลกครั้งที่สองเป็นหนึ่งในปฏิบัติการทางทหารที่นำโดยกองทัพแคนาดาที่หนึ่ง กับหน่วยทหารแคนาดา โปแลนด์ และบริติซที่ติดตามมาด้วย เพื่อเปิดเส้นทางการเดินเรือไปยังแอนต์เวิร์ป ซึ่งที่นั้นเป็นท่าเรือที่จะสามารถใช้งานได้ในการจัดส่งเสบียงแก่ฝ่ายสัมพันธมิตรในยุโรปตะวันตกเฉียงเหนือ ด้วยภายใต้บัญชาการของกองทัพแคนาดาที่หนึ่งคือ พลโท กาย ไซมอนด์ส การรบได้เกิดขึ้นในทางตอนเหนือของเบลเยียมและทางตะวันตกเฉียงใต้ของเนเธอร์แลนด์ ตั้งแต่วันที่ 2 ตุลาคม - 8 พฤศจิกายน ค.ศ. 1944
การป้องกันที่ถูกสร้างขึ้นมาเป็นอย่างดีของกองทัพแวร์มัคท์ที่ได้จัดการอย่างล่าช้าแต่มีประสิทธิภาพ  ในช่วงที่เยอรมันได้ทำให้เกิดน้ำท่วมบนพื้นที่ในบริเวณปากแม่น้ำสเกลต์ ทำให้การรุกของฝ่ายสัมพันธมิตรชะลอลง ภายหลังห้าสัปดาห์ของสู้รบที่ยากลำบาก กองทัพแคนาดาที่หนึ่ง, ได้มีจำนวนบาดเจ็บและล้มตายประมาณ 12,873 นายของทหารฝ่ายสัมพันธมิตร(ครึ่งนึงเป็นชาวแคนาดา) เป็นความประสบความสำเร็จในเคลียร์พื้นที่แม่น้ำสเกลต์ภายหลังจากการโจมตีแบบสะเทินน้ำสะเทินบกจำนวนมาก การข้ามสิ่งกีดขวาง และการจู่โจมที่มีราคาแพงในการเปิดพื้นดินโล่งๆ
เมื่อฝ่ายป้องกันของเยอรมันได้ถูกคุกคามได้ไม่นาน, มันเป็นช่วงอีกสามสัปดาห์-วันที่ 29 พฤศจิกายน ค.ศ. 1944 ก่อนที่ขบวนเรือบรรทุกเสบียงขบวนแรกของฝ่ายสัมพันธมิตรสามารถขนส่งไปยังแอนต์เวิร์ป เนื่องจากมีความจำเป็นในเก็บกู้ระเบิดบนท่าเรือ
ชู นิ อิจิโดะ คุราสุเมทโตะ โอะ คาอุ ฮานาชิ

Japanese light novel series
| --- | --- |
ชู นิ อิจิโดะ คุราสุเมทโตะ โอะ คาอุ ฮานาชิ
週に一度クラスメイトを買う話 ～ふたりの時間、言い訳の五千円～ (Shū ni Ichido Classmate o Kau Hanashi: Futari no Jikan, Iiwake no Go Sen-en)
แนว: วีรคติ, ยูริ
นวนิยายชุด
เขียนโดย: Usa Haneda
สำนักพิมพ์: คากูโยมุ
วางจำหน่ายตั้งแต่: 4 กุมภาพันธ์ พ.ศ. 2563 – ปัจจุบัน
ไลต์โนเวล
เขียนโดย: Usa Haneda
วาดภาพโดย: U35
สำนักพิมพ์: ฟูจิมิโชโบ
ในเครือ: ฟูจิมิแฟนตาเซียบุงโกะ
กลุ่มเป้าหมาย: ชาย
วางจำหน่ายตั้งแต่: 17 กุมภาพันธ์ พ.ศ. 2566 – ปัจจุบัน
จำนวนเล่ม: 5
มังงะ
เขียนโดย: Usa Haneda
วาดภาพโดย: Migihara
สำนักพิมพ์: อากิตะโชเต็ง
นิตยสาร: Young Champion Retsu
กลุ่มเป้าหมาย: เซเน็ง
วางจำหน่ายตั้งแต่: 21 มิถุนายน พ.ศ. 2567 – ปัจจุบัน
ชู นิ อิจิโดะ คุราสุเมทโตะ โอะ คาอุ ฮานาชิ: ฟูตาริ โนะ จิกัง, อิอิวาเกะ โนะ โกะ เซนเอ็ง (週に一度クラスメイトを買う話 ～ふたりの時間、言い訳の五千円～) เป็นซีรีส์ไลต์โนเวลญี่ปุ่น ที่เขียนโดย Usa Haneda และวาดภาพประกอบโดย by U35 เริ่มตีพิมพ์บนเว็บไซต์นวนิยายออนไลน์ คากูโยมุ ในเดือนกุมภาพันธ์ พ.ศ. 2563 ต่อมาเริ่มตีพิมพ์โดย ฟูจิมิโชโบ ภายใต้สำนักพิมพ์ ฟูจิมิแฟนตาเซียบุงโกะ ในเดือนกุมภาพันธ์ พ.ศ. 2566 และวางจำหน่ายไปแล้ว 5 เล่มในเดือนตุลาคม พ.ศ. 2567 ได้รับการดัดแปลงเป็นมังงะ วาดภาพประกอบโดย Migihara เริ่มลงพิมพ์ในนิตยสาร Young Champion Retsu ของ อากิตะโชเต็ง ในเดือนมิถุนายน พ.ศ. 2567
สื่อ > ไลต์โนเวล

เริ่มแรกเผยแพร่เป็นเว็บโนเวลบนเว็บไซต์ คากูโยมุ ตั้งแต่เดือนกุมภาพันธ์ พ.ศ. 2563 และเริ่มตีพิมพ์โดย ฟูจิมิโชโบ ภายใต้สำนักพิมพ์ ฟูจิมิแฟนตาเซียบุงโกะ ในเดือนกุมภาพันธ์ พ.ศ. 2566 หลังจากได้รับรางวัลพิเศษในการประกวด คากูโยมุ เว็บโนเวล ครั้งที่ 7 ซึ่งเขียนโดย Usa Haneda และวาดภาพประกอบโดย U35 มีการตีพิมพ์เล่มทั้งหมด 5 เล่ม ณ วันที่ 19 ตุลาคม พ.ศ. 2567 คาโดกาวะ เผยแพร่คลิปวิดีโอโปรโมตสำหรับไลต์โนเวลดังกล่าวในเดือนมิถุนายน พ.ศ. 2566 โดยมี ลินน์ พากย์เสียงตัวละคร มิยางิ ชิโอริ และ คานะ อิจิโนเซะ พากย์เสียงตัวละคร เซ็นได ฮาซูกิ ละครเสียงได้รับการเผยแพร่บนช่องยูทูบของคาโดกาวะ ในเดือนเมษายน พ.ศ. 2567 เพื่อโปรโมตการเปิดตัวไลต์โนเวลเล่มที่สี่ โดยมี ลินน์ และ อิจิโนเซะ กลับมารับบทบาทเดิมของตนเอง
| # | วันที่ออกจำหน่าย | ISBN |
| --- | --- | --- |
| 1 |  17 กุมภาพันธ์ พ.ศ. 2566 | 978-4-0407-4878-8 |
| 2 |  20 มิถุนยาน พ.ศ. 2566 | 978-4-0407-5028-6 |
| 3 |  20 ธันวาคม พ.ศ. 2566 | 978-4-0407-5179-5 |
| 4 |  19 เมษายน พ.ศ. 2567 | 978-4-0407-5380-5 |
| 5 |  19 ตุลาคม พ.ศ. 2567 | 978-4-0407-5527-4 |
| 6 |  20 กุมภาพันธ์ พ.ศ. 2568 | 978-4-0407-5773-5 |
สื่อ > มังงะ

มังงะดัดแปลงที่วาดภาพประกอบโดย Migihara เริ่มตีพิมพ์ในนิตยสาร Young Champion Retsu ของ อากิตะโชเต็ง ในเดือนมิถุนายน พ.ศ. 2567 และมีแผนจะย้ายซีรีส์ดังกล่าวไปยังเว็บไซต์ Young Champion Web ของบริษัทในอนาคต
ผลตอบรับ

ซีรีส์นี้ได้รับการรวมอยู่ในผลการโหวต Tsugirano ของ Kimirano ในปี พ.ศ. 2566 โดยได้อันดับที่ 8 ในประเภทหนังสือปกอ่อน นอกจากนี้ ไลต์โนเวลเรื่องนี้ยังได้รับการจัดอันดับอยู่ในหนังสือแนะนำไลต์โนเวลประจำปี โคโนะ ไลต์โนเวล งะ ซูโงอิ! โดยทาการาจิมาชะ ในปี พ.ศ. 2567 โดยอยู่ในอันดับที่ 9 ในหมวดบุงโกบง และอันดับที่ 7 ในหมวดผลงานใหม่
แหล่งข้อมูลอื่น

เว็บโนเวล ที่ คากูโยมุ (ในภาษาญี่ปุ่น)
เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการ ที่ Young Champion Web (ในภาษาญี่ปุ่น)
แม่แบบ:Young Champion
สิทธา บุญหล้า

นักฟุตบอลชาวไทย (เกิด พ.ศ. 2547)
| ข้อมูลส่วนตัว |
| --- | --- | --- | --- |
ชื่อเต็ม:  สิทธา บุญหล้า
วันเกิด:  2 กันยายน พ.ศ. 2547 (20 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.86 เมตร (6 ฟุต 1 นิ้ว)
ตำแหน่ง:  กองกลางตัวรับ
ข้อมูลสโมสร
สโมสรปัจจุบัน:  การท่าเรือ
หมายเลข:  47
สโมสรเยาวชน
พ.ศ. 2558–2560:  เมืองทอง ยูไนเต็ด
พ.ศ. 2561–2564:  โรงเรียนอัสสัมชัญธนบุรี
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2565– |  การท่าเรือ |  5 |  (0) |
| พ.ศ. 2565–2566 |  → คัสตอม ยูไนเต็ด (ยืมตัว) |  28 |  (1) |
ทีมชาติ‡
| พ.ศ. 2562–2563 |  ไทย อายุไม่เกิน 16 ปี |  10 |  (0) |
| พ.ศ. 2565–2566 |  ไทย อายุไม่เกิน 19 ปี |  9 |  (1) |
| พ.ศ. 2564– |  ไทย อายุไม่เกิน 23 ปี |  14 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 7 เมษายน พ.ศ. 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 28 มกราคม พ.ศ. 2567
สิทธา บุญหล้า ชื่อเล่น พีม (2 กันยายน พ.ศ. 2547 – ) เป็นนักฟุตบอลระดับอาชีพชาวไทย ปัจจุบันทำหน้าที่ในตำแหน่งกองกลางตัวรับให้แก่สโมสรฟุตบอลการท่าเรือในศึกไทยลีก
อาชีพสโมสร

สิทธาเคยเป็นสมาชิกของอะแคดิมีเยาวชนสโมสรฟุตบอลเมืองทอง ยูไนเต็ด ก่อนที่จะเข้าร่วมทีมไฮสกูลอบ่างโรงเรียนอัสสัมชัญธนบุรี โดยหลังจากสำเร็จการศึกษา เขาได้เซ็นสัญญากับสโมสรฟุตบอลการท่าเรือสำหรับการแข่งไทยลีกเมื่อเดือนมกราคม พ.ศ. 2565 เขาเปิดตัวในเกมที่สโมสรฟุตบอลการท่าเรือพ่ายแพ้ต่อสโมสรฟุตบอลอุลซันฮุนได 0 ประตูต่อ 3 ซึ่งเป็นส่วนหนึ่งของเอเอฟซีแชมเปียนส์ลีก 2022 รอบคัดเลือกเพลย์ออฟ
ครั้นในเดือนสิงหาคม พ.ศ. 2565 ทางสโมสรฟุตบอลคัสตอม ยูไนเต็ด ได้ยืมตัวสิทธาสู่ไทยลีก 2 เขาลงเล่นในลีกไปทั้งหมด 31 นัดและยิงได้หนึ่งประตูให้แก่สโมสร โดยช่วยให้พวกเขาจบอันดับสามในลีกดังกล่าว
กระทั่งในเดือนมิถุนายน พ.ศ. 2566 เขาได้รับการส่งไปต่างประเทศร่วมกับธีรศักดิ์ เผยพิมาย เพื่อฝึกซ้อมกับสโมสรฟุตบอลเลสเตอร์ซิตีรุ่นอายุไม่เกิน 21 ปี เป็นเวลาหนึ่งเดือน
อาชีพระดับนานาชาติ

สิทธาได้ลงแข่งฟุตบอลอาเซียนชิงแชมป์เยาวชนอายุไม่เกิน 23 ปี 2022 ร่วมกับทีมชาติไทยรุ่นอายุไม่เกิน 23 ปี และเข้าถึงรอบชิงชนะเลิศ โดยที่ไทยแพ้ทีมชาติเวียดนาม 0 ประตูต่อ 1
ในเดือนกันยายน พ.ศ. 2566 สิทธามีชื่อติด 21 คนในทีมชาติไทยชุดปรีโอลิมปิกสำหรับเอเชียนเกมส์ 2022 เขาปรากฏตัวสามในสี่แมตช์ระหว่างทัวร์นาเมนต์ดังกล่าวขณะที่ทีมชาติไทยสามารถผ่านเข้ารอบ 16 ทีม
แหล่งข้อมูลอื่น

ข้อมูลของ สิทธา บุญหล้า ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลการท่าเรือ  |
| --- | --- |
 1 สมพร  3 อัซนาวี  4 ศุภนันท์  5 ปูโตร  6 เฉลิมศักดิ์  7 ปกรณ์  8 ธนบูรณ์  9 ทาร์เดลี  10 บดินทร์  11 แอมลาปา  14 ธีรศักดิ์  15 จตุรพัช  16 ชินวัฒน์  17 ฟันดี  18 ปฐมพล  22 อามูริม  23 เควิน  26 ดูมบูยา  27 ธิติ  30 อานนท์  33 ชิมูระ  35 ฮันนี  36 วรวุฒิ  37 ชานุกูล  44 วรชิต  47 สิทธา  62 ชัยวัฒน์  88 ชยพิพัฒน์  89 พีรดนย์  99 ธนาสิทธิ์  หัวหน้าผู้ฝึกสอน: โชคทวี
วัดกก (จังหวัดปทุมธานี)

| วัดกก |
| --- | --- |
ที่ตั้ง: ตำบลบ้านใหม่ อำเภอเมืองปทุมธานี จังหวัดปทุมธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาในตำบลบ้านใหม่ อำเภอเมืองปทุมธานี จังหวัดปทุมธานี มีเนื้อที่จำนวน 8 ไร่ 96 ตารางวา
วัดกกเคยเป็นวัดที่สร้างตั้งแต่สมัยกรุงศรีอยุธยา สมัยก่อนบริเวณนี้เคยเป็นป่าชายเลนริมแม่น้ำเจ้าพระยา เต็มไปด้วยต้นกกจำนวนมาก จึงได้ใช้ชื่อวัดว่า "วัดกก" ภายหลังกลายเป็นวัดร้าง ต่อมาคณะสงฆ์และคณะกรรมการวัด นำโดยพระศรีสิทธิวิเทศ ผู้ช่วยเจ้าอาวาสวัดมหาพฤฒาราม และพระครูวิมลสุวรรณกร เจ้าอาวาสวัดกู้ รองเจ้าคณะอำเภอปากเกร็ด จังหวัดนนทบุรี พร้อมด้วยพุทธศาสนิกชน ได้จัดทำโครงการบูรณปฏิสังขรณ์วัดกกขึ้น เพื่อพัฒนาเป็นสถานศึกษาพระบาลีของคณะสงฆ์ โดยได้ร่วมกันดำเนินการก่อสร้างพัฒนาปรับปรุงเสนาสนะ รวมถึงพระครูปลัดสิทธิวัฒน์ กิตติจิตโต เจ้าอาวาสวัดไผ่ล้อม จังหวัดนครปฐม ได้ร่วมกันฟื้นฟูสภาพแวดล้อม
ภายหลังสํานักงานพระพุทธศาสนาแห่งชาติได้ประกาศยกวัดกก (ร้าง) ขึ้นเป็นวัดมีพระภิกษุอยู่จําพรรษา เมื่อวันที่ 27 ตุลาคม พ.ศ. 2566